                                                                                                                                    Pirkimo sąlygų Priedas Nr. 1
Spalva pažymėtas lentelės sritis pildo tiekėjas

TECHNINĖ SPECIFIKACIJA IR PASIŪLYMO KAINA 

LABORATORIJOS INFORMACINĖS SISTEMOS PALAIKYMAS IR VYSTYMAS

1. Pirkimo objektas ir apimtys
1.1. Pirkimo objektas – Pirkėjo naudojamos laboratorinės informacinės sistemos SLiS, toliau – Sistema, palaikymo, techninės priežiūros, administravimo, konsultavimo ir papildomo funkcionalumo programavimo bei vystymo paslaugos.
1.2. Pirkimo objektą sudaro dvi paslaugų grupės:
1.2.1. Sistemos palaikymo, techninės priežiūros, administravimo ir konsultavimo paslaugos, teikiamos už fiksuotą periodinį mokestį – 36 mėn.;
1.2.2. Sistemos programavimo, integravimo, tobulinimo ir vystymo paslaugos, teikiamos pagal atskirus Pirkėjo užsakymus ir apmokamos pagal faktiškai suteiktų bei Pirkėjo priimtų paslaugų valandų skaičių.
1.3. Maksimali Sistemos vystymo paslaugų apimtis – 200 valandų per Sutarties galiojimo laikotarpį. Pirkėjas neįsipareigoja išpirkti maksimalaus paslaugų kiekio.
1.4. Tiekėjas turi turėti visas teises, kompetencijas, technines priemones ir teisėtą prieigą, reikalingą Sistemai administruoti, atnaujinti, konfigūruoti ir modifikuoti.
1.5. Tiekėjas turi pateikti Sistemos gamintojo išduotą galiojantį įgaliojimą, patvirtinantį teisę administruoti, prižiūrėti, atnaujinti, konfigūruoti ir modifikuoti Sistemą.

2. Bendrieji paslaugų reikalavimai
2.1. Sistema turi veikti patikimai, saugiai ir stabiliai bei būti atkuriama įvykus veiklos sutrikimui.
2.2. Tiekėjo veiksmai turi būti atliekami pagal su Pirkėju suderintas incidentų, pakeitimų, prieigų, duomenų apsaugos ir informacijos saugumo procedūras.
2.3. Tiekėjas atsako už savo darbuotojų ir pasitelktų subrangovų veiksmus.
2.4. Paslaugos turi būti teikiamos taip, kad būtų kuo mažiau trikdoma Pirkėjo klinikinė ir laboratorinė veikla.
2.5. Į fiksuotą palaikymo kainą turi būti įskaičiuotos visos įprastam Sistemos veikimui būtinos palaikymo paslaugos, išskyrus atskiru Pirkėjo užsakymu atliekamus naujo funkcionalumo vystymo darbus.
3. Sistemos palaikymo ir administravimo paslaugų apimtis
3.1. Tiekėjas turi teikti ne mažesnės apimties paslaugas:
3.1.1. Sistemos programinės įrangos perinstaliavimą, kai tai būtina Sistemos veikimui atkurti arba užtikrinti.
3.1.2. Sistemos įvykių ir audito žurnalų tikrinimą, analizę, priežiūrą ir, Pirkėjui pareikalavus, jų pateikimą.
3.1.3. Sistemos duomenų bazių administravimą, našumo stebėseną, optimizavimą ir su Sistema susijusių procesų priežiūrą.
3.1.4. Sistemos atnaujinimą į naujausią oficialiai gamintojo paskelbtą ir stabiliai veikiančią versiją.
3.1.5. Gamintojo išleistų saugumo pataisų, klaidų ištaisymų ir versijų atnaujinimų diegimą.
3.1.6. Sistemos kritinių ir kitų veikimo problemų bei programinių klaidų diagnostiką ir šalinimą.
3.1.7. Sistemos parametrų konfigūravimą ir keitimą.
3.1.8. Tyrimų parametrų, normų, matavimo vienetų, kodų, pavadinimų ir kitų tyrimų duomenų administravimą.
3.1.9. Naujų tyrimų, tyrimų kategorijų, analičių, mėginių, ėminių ir kitų susijusių objektų sukūrimą bei konfigūravimą, kai tam nereikalingas programinio kodo keitimas.
3.1.10. Tyrimų klasifikatoriaus administravimą ir derinimą su Pirkėjo naudojamomis informacinėmis sistemomis.
3.1.11. Sistemos naudotojų paskyrų administravimą:
3.1.11.1. naujų naudotojų sukūrimą;
3.1.11.2. naudotojų teisių ir vaidmenų keitimą;
3.1.11.3. slaptažodžių atkūrimą ar keitimą;
3.1.11.4. nebeaktualių paskyrų blokavimą arba panaikinimą;
3.1.11.5. periodinių naudotojų ir jų teisių sąrašų pateikimą Pirkėjui.
3.1.12. Naudojamų Sistemos modulių konfigūravimą, pasikeitus:
3.1.12.1. veiklą reglamentuojantiems reikalavimams;
3.1.12.2. klasifikatoriams;
3.1.12.3. laboratorinei įrangai;
3.1.12.4. Pirkėjo informacinėms sistemoms;
3.1.12.5. duomenų mainų formatams;
3.1.12.6. kitiems Sistemos veikimui reikšmingiems komponentams.
3.1.13. Duomenų mainų tarp Sistemos ir Pirkėjo ligoninės informacinės sistemos administravimą bei sutrikimų šalinimą.
3.1.14. Kitų veikiančių Sistemos integracijų ir sąsajų administravimą bei priežiūrą.
3.1.15. Į Sistemą integruotų laboratorinių analizatorių tvarkyklių palaikymą, administravimą ir parametrų konfigūravimą.
3.1.16. Pirkėjui arba įrangos tiekėjui įsigijus naują analizatorių su Sistemos palaikoma tvarkykle, jo prijungimą, konfigūravimą ir veikimo patikrinimą, jeigu tam nereikalingas naujos tvarkyklės programavimas.
3.1.17. Pagalbą formuojant standartines ir Sistemoje techniškai galimas ataskaitas.
3.1.18. Konsultavimą dėl serverių, darbo vietų, spausdintuvų, laboratorinės įrangos ir kitų techninių komponentų, reikalingų sklandžiam Sistemos veikimui.
3.1.19. Dalyvavimą ir konsultavimą jungiant prie Sistemos kitą Pirkėjo naudojamą programinę įrangą, sąsajas ar modulius.
3.1.20. Sistemos konfigūracijos ir techninės dokumentacijos atnaujinimą po atliktų pakeitimų.
4. Programinės įrangos atnaujinimai
4.1. Visi gamintojo standartiniai Sistemos versijų, klaidų ištaisymo ir saugumo atnaujinimai Sutarties galiojimo laikotarpiu turi būti teikiami be papildomo mokesčio.
4.2. Prieš diegdamas naują versiją Tiekėjas turi:
4.2.1. pateikti Pirkėjui naujos versijos pakeitimų aprašymą;
4.2.2. įvertinti suderinamumą su naudojamomis integracijomis ir analizatoriais;
4.2.3. įvertinti galimą poveikį Sistemos veikimui ir duomenims;
4.2.4. parengti diegimo, patikrinimo ir grįžimo į ankstesnę būseną planą;
4.2.5. užtikrinti aktualios atsarginės kopijos sukūrimą;
4.2.6. suderinti diegimo datą ir laiką su Pirkėju.
4.3. Gamybinės aplinkos pakeitimai gali būti atliekami tik gavus Pirkėjo rašytinį arba Pirkėjo naudojamoje pakeitimų valdymo sistemoje užregistruotą leidimą.
4.4. Nesėkmingo diegimo atveju Tiekėjas privalo savo lėšomis atkurti iki pakeitimo buvusią veikiančią Sistemos būseną.
5. Paslaugų teikimo laikas
5.1. Įprastos palaikymo, administravimo ir konsultavimo paslaugos teikiamos darbo dienomis nuo 8.00 iki 17.00 val.
5.2. Blokuojančių ir kritinių incidentų registravimas ir šalinimas turi būti užtikrinamas 24 valandas per parą, 7 dienas per savaitę, įskaitant švenčių dienas.
5.3. Planiniai darbai turi būti atliekami su Pirkėju suderintu laiku, pirmenybę teikiant mažiausio Sistemos naudojimo laikotarpiams.
6. Incidentų klasifikavimas ir SLA
6.1. P1 – blokuojantis incidentas - Incidentas, dėl kurio:
• visa Sistema neveikia arba yra nepasiekiama;
• nepasiekiami Sistemoje saugomi duomenys;
• visiškai sustoja laboratorinių užsakymų arba rezultatų perdavimas;
• kyla duomenų praradimo ar sugadinimo rizika;
• sutrikimas daro tiesioginį kritinį poveikį Pirkėjo klinikinei veiklai.
Reakcijos patvirtinimas – ne vėliau kaip per 30 minučių.
Sprendimo darbų pradžia – ne vėliau kaip per 60 minučių.
Sistemos veikimo atkūrimas arba Pirkėjui priimtino laikino sprendimo pateikimas – ne vėliau kaip per 1 valandą nuo pranešimo gavimo.
Galutinis incidento pašalinimas – ne vėliau kaip per 4 valandas, išskyrus objektyviai pagrįstus ir su Pirkėju suderintus atvejus.
6.2. P2 – kritinis incidentas - Incidentas, dėl kurio neveikia esminė Sistemos funkcija, integracija, analizatorius ar jų grupė, nėra priimtino alternatyvaus darbo būdo, tačiau dalis Sistemos funkcijų išlieka prieinama.
Reakcijos patvirtinimas – ne vėliau kaip per 60 minučių.
Sprendimo darbų pradžia – ne vėliau kaip per 3 valandas.
Veikimo atkūrimas arba laikino sprendimo pateikimas – ne vėliau kaip per 6 valandas.
Galutinis incidento pašalinimas – ne vėliau kaip per 8 valandas, išskyrus su Pirkėju suderintus atvejus.
6.3. P3 – vidutinio lygio incidentas - Incidentas, kuris sutrikdo atskiros Sistemos funkcijos darbą, tačiau Sistema iš esmės veikia ir egzistuoja alternatyvus būdas veiksmams atlikti.
Reakcijos trukmė – ne ilgiau kaip 24 palaikymo valandos.
Sprendimo trukmė – ne ilgiau kaip 32 palaikymo valandos.
Kai incidento negalima pašalinti per nustatytą laiką, Tiekėjas turi pateikti laikiną sprendimą, priežasties analizę ir galutinio pašalinimo planą.
6.4. P4 – žemo lygio incidentas arba neatitiktis - Incidentas, kuris neapriboja pagrindinio Sistemos funkcionalumo, negadina duomenų ir netrukdo vykdyti pagrindinių veiklos procesų.
Reakcijos trukmė – ne ilgiau kaip 40 palaikymo valandų.
Sprendimo trukmė:
•	ne ilgiau kaip 48 palaikymo valandos, jeigu nereikia keisti programinio kodo;
•	ne ilgiau kaip 10 darbo dienų, jeigu reikalingas nedidelis programinio kodo pakeitimas;
•	atskiru šalių susitarimu, jeigu nustatoma, kad kreipinys laikytinas naujo funkcionalumo vystymo užsakymu.
6.5. SLA skaičiavimo taisyklės
6.5.1. Reakcijos terminas skaičiuojamas nuo kreipinio gavimo iki Tiekėjo patvirtinimo, kad kreipinys priimtas ir paskirtas atsakingam specialistui.
6.5.2. Sprendimo terminas skaičiuojamas nuo kreipinio gavimo iki Sistemos veikimo atkūrimo arba Pirkėjui priimtino sprendimo įdiegimo.
6.5.3. SLA skaičiavimas gali būti sustabdytas tik tuo laikotarpiu, kai Tiekėjas pagrįstai laukia būtinos papildomos informacijos arba Pirkėjo sprendimo.
6.5.4. SLA skaičiavimas negali būti stabdomas dėl Tiekėjo vidinio darbų perdavimo, specialistų neprieinamumo, subrangovų įtraukimo ar kreipinio eskalavimo.
6.5.5. Apie numatomą SLA pažeidimą Tiekėjas turi informuoti Pirkėją dar nepasibaigus nustatytam terminui.
6.5.6. P1 ir P2 incidentams Tiekėjas turi periodiškai, ne rečiau kaip kas 30 minučių, teikti Pirkėjui informaciją apie atliekamus veiksmus ir prognozuojamą atkūrimo laiką.
6.5.7. Pašalinęs P1 arba P2 incidentą, Tiekėjas ne vėliau kaip per 2 darbo dienas turi pateikti incidento priežasties analizę, atliktus veiksmus ir priemones incidento pasikartojimo rizikai mažinti.
	
7. Sistemos vystymo paslaugos
7.1. Sistemos vystymo paslaugos teikiamos pagal atskirus Pirkėjo užsakymus.
7.2. Pirkėjas gali teikti vystymo užsakymus visą Sutarties galiojimo laikotarpį. Užsakymų skaičius neribojamas, neviršijant maksimalios Sutarties vertės.
7.3. Gavęs užsakymą Tiekėjas turi pateikti:
7.3.1. užsakymo supratimo ir siūlomo sprendimo aprašymą;
7.3.2. darbų apimtį ir rezultatą;
7.3.3. prielaidas bei apribojimus;
7.3.4. reikalingą darbo valandų skaičių;
7.3.5. darbų grafiką;
7.3.6. priėmimo kriterijus;
7.3.7. poveikio Sistemos veikimui, integracijoms, saugumui ir duomenims vertinimą;
7.3.8. testavimo ir diegimo planą.
7.4. Tiekėjas gali pradėti realizavimo darbus tik gavęs Pirkėjo rašytinį užsakymo, darbų apimties, kainos ir terminų patvirtinimą.
7.5. Papildomos, iš anksto nesuderintos darbo valandos nėra apmokamos.
8. Testavimas, diegimas ir priėmimas
8.1. Vystymo darbai ir reikšmingi Sistemos pakeitimai pirmiausia turi būti diegiami testavimo aplinkoje.
8.2. Testavimo aplinkoje turi būti patikrinta:
8.2.1. sukurtų funkcijų atitiktis užsakymui;
8.2.2. suderinamumas su esamu Sistemos funkcionalumu;
8.2.3. integracijų veikimas;
8.2.4. analizatorių ir duomenų mainų veikimas, kai taikoma;
8.2.5. duomenų vientisumas;
8.2.6. prieigos teisės;
8.2.7. veikimo greitaeika;
8.2.8. klaidų ir saugumo rizikų nebuvimas.
8.3. Testavimui negali būti naudojami neanonimizuoti gamybiniai pacientų duomenys, išskyrus atvejus, kai tai būtina, teisėta ir raštu suderinta su Pirkėju.
8.4. Tiekėjas turi pateikti testavimo rezultatus ir diegimo į gamybinę aplinką planą.
8.5. Diegimas į gamybinę aplinką atliekamas tik gavus Pirkėjo leidimą.
8.6. Prieš diegimą turi būti sukurta aktuali atsarginė kopija ir parengtas grįžimo į ankstesnę būseną planas.
8.7. Vystymo paslaugos laikomos suteiktomis, kai:
8.7.1. įgyvendinti visi užsakyme apibrėžti reikalavimai;
8.7.2. funkcionalumas veikia gamybinėje aplinkoje;
8.7.3. atlikti sutarti testai;
8.7.4. nėra neištaisytų P1 ir P2 lygio klaidų;
8.7.5. likusios P3 ar P4 klaidos, jeigu tokių yra, yra raštu suderintos su Pirkėju;
8.7.6. pateikta aktuali techninė ir naudotojo dokumentacija;
8.7.7. šalys pasirašo paslaugų perdavimo–priėmimo aktą.
8.7.8. Tiekėjas suteikia ne trumpesnę kaip 12 mėnesių garantiją pagal užsakymą sukurtiems programinio kodo pakeitimams.
8.8. Garantiniu laikotarpiu dėl Tiekėjo atliktų darbų atsiradusios klaidos šalinamos be papildomo mokesčio.
9. Informacijos ir kibernetinio saugumo reikalavimai
9.1. Tiekėjas turi laikytis Pirkėjo taikomų informacijos saugumo, prieigų, pakeitimų, incidentų, atsarginių kopijų ir tiekimo grandinės valdymo reikalavimų.
9.2. Prieiga prie Sistemos gali būti suteikiama tik vardinėmis paskyromis. Bendros, kelių asmenų naudojamos administratoriaus paskyros draudžiamos.
9.3. Tiekėjo prieigos turi būti suteikiamos pagal mažiausių privilegijų ir būtinybės žinoti principus.
9.4. Nuotolinė administracinė prieiga turi būti vykdoma tik Pirkėjo patvirtintomis saugiomis ryšio priemonėmis, naudojant VPN arba lygiavertį šifruotą kanalą ir daugiaveiksnį autentifikavimą.
9.5. Tiekėjo prieigos turi būti:
· iš anksto suderintos;
· terminuotos;
· registruojamos;
· periodiškai peržiūrimos;
· nedelsiant panaikinamos, kai tampa nebereikalingos.
9.6. Visi administraciniai veiksmai ir prisijungimai turi būti registruojami įvykių žurnaluose.
9.7. Tiekėjas negali kopijuoti, saugoti arba perduoti Pirkėjo duomenų į savo sistemas ar laikmenas, išskyrus Pirkėjo raštu patvirtintus atvejus.
9.8. Tiekėjas privalo užtikrinti Pirkėjo duomenų konfidencialumą, vientisumą, prieinamumą ir autentiškumą.
9.9. Duomenys perdavimo metu turi būti šifruojami saugiais ir aktualiais protokolais.
9.10. Tiekėjas privalo nedelsdamas, bet ne vėliau kaip per 1 valandą nuo sužinojimo, pranešti Pirkėjui apie:
· faktinį arba įtariamą kibernetinį incidentą;
· neteisėtą prieigą;
· asmens duomenų pažeidimą;
· duomenų praradimą ar sugadinimą;
· Tiekėjo arba jo subrangovo infrastruktūros incidentą, galintį paveikti Pirkėjo Sistemą.
9.11. Tiekėjas turi dalyvauti Pirkėjui valdant incidentą, atkuriant veiklą, atliekant tyrimą ir rengiant incidento ataskaitą.
9.12. Tiekėjas gali pasitelkti subrangovus tik iš anksto informavęs Pirkėją ir gavęs jo sutikimą, kai toks sutikimas būtinas pagal Sutartį ar taikomus duomenų apsaugos reikalavimus.
9.13. Pirkėjo duomenys negali būti perduodami arba tvarkomi už Europos ekonominės erdvės ribų be išankstinio rašytinio Pirkėjo leidimo ir teisėto perdavimo pagrindo.
9.14. Pasibaigus Sutarčiai Tiekėjas privalo panaikinti prieigas ir, Pirkėjui pareikalavus, pateikti patvirtinimą apie turėtų Pirkėjo duomenų kopijų sunaikinimą.


	PASIŪLYMO KAINA

Pirkimo pavadinimas: Laboratorijos informacinės sistemos techninės  priežiūros ir administravimo paslaugos  (Nr.11545)
	Tiekėjo pavadinimas / ūkio subjektų grupės nariai:
	

	Tiekėjo kodas:
	

	Tiekėjo adresas:
	

	Asmens atsakingo už pasiūlymą vardas, pavardė, pareigos:
	

	Asmens atsakingo už pasiūlymą telefono numeris:
	

	Asmens atsakingo už pasiūlymą el. pašto adresas:
	


Pildoma, jei tiekėjas, kuris yra juridinis asmuo, turi kolegialų valdymo organą ar priežiūros organo narį (-ius)  (VPĮ 46 str. 2 d. 2 p.):
	Vardas, pavardė, pareigos
	

	Vardas, pavardė, pareigos
	

	Vardas, pavardė, pareigos
	




	
1.Tiekėjo patvirtinimai:
	
	
	 
	 
	 
	 

	  1.1.Šiuo pasiūlymu pažymime, kad sutinkame su visomis pirkimo dokumentų sąlygomis, įskaitant pirkimo sutarties reikalavimus.
	1.2. Pasiūlymas galioja iki termino, nustatyto pirkimo dokumentuose.

	1.3. Į pasiūlymo kainą yra įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.
1.4. Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajai organizacijai, kad pirkimo sutartį vykdys tik tokią teisę turintys asmenys.



2. Bendrieji reikalavimai:

	2.1. Pirkimo objektą sudaro Pirkėjo naudojamos laboratorinės informacinės sistemos SLiS (toliau – Sistema) palaikymo, techninės priežiūros, administravimo ir konsultavimo, programavimo, integravimo, tobulinimo ir vystymo paslaugų teikimas. 
2.2. Tiekėjas turi turėti visas teises, kompetencijas, technines priemones ir teisėtą prieigą, reikalingą Sistemai administruoti, atnaujinti, konfigūruoti ir modifikuoti. Kartu su pasiūlymu Tiekėjas turi pateikti Sistemos gamintojo išduotą galiojantį įgaliojimą, patvirtinantį teisę administruoti, prižiūrėti, atnaujinti, konfigūruoti ir modifikuoti Sistemą.    
[bookmark: _GoBack]2.3. Pirkimo sąlygų techninėje specifikacijoje nurodyti (jei yra) konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, ar prekių ženklai, patentai, tipai, konkreti kilmė ar gamyba, yra tik informacinio pobūdžio ir tiekėjas nėra įpareigotas siūlyti ir/ar naudoti konkrečių gamintojų produkciją, o standartai gali būti taikomi lygiaverčiai nurodytiems. 

3. Perkančiosios organizacijos reikalaujami prekių techniniai parametrai ir tiekėjo siūlomos prekės ir paslaugos:
*Vieneto įkainis nurodomas su ne daugiau kaip keturiais skaičiais po kablelio.
** Suma, PVM suma, pirkimo dalies kaina nurodoma su ne daugiau kaip dviem skaičiais po kablelio. (Jei trečias skaičius po kablelio yra nuo 0 iki 4, antrasis skaičius po kablelio paliekamas koks yra, jei trečias skaičius po kablelio yra nuo 5 iki 9, antrąjį skaičių po kablelio padidiname vienu vienetu, pvz. 3,14159 suapvalinus iki šimtųjų bus 3,14. Suapvalinus 3,1153 iki šimtųjų bus 3,12).





          4.Tiekėjo siūlomos paslaugos, įkainiai:
	
Eil.
Nr.
	Paslaugų pavadinimas
	Paslaugų teikėjo pavadinimas, registracijos vieta
	Mato vnt.
	Maksimalus kiekis
	Mato vnt. įkainis,
 Eur be PVM
	Suma, Eur be PVM


	1
	2
	3
	4
	5
	6
	7= 5 x 6

	1.

	Laboratorinės informacinės sistemos SLiS priežiūra
	
	Mėn.
	36
	
	

	2.

	Laboratorinės informacinės sistemos SLiS papildomų funkcionalumų diegimai

	
	Val.
	200
	
	

	                                                                                                                              Bendra pasiūlymo (sutarties) kaina, Eur be PVM
	

	PVM tarifas*, %
	
	PVM suma, Eur
	

	                                                                                                                                      Bendra pasiūlymo (sutarties) kaina, Eur su PVM
	

	Į pasiūlymo kainą įeina visos išlaidos ir visi mokesčiai, susiję su prekių ir paslaugų tiekimu.
	
	
	
	
	
	
	

	*Tais atvejais, kai pagal galiojančius teisės aktus tiekėjui nereikia mokėti  PVM, tiekėjas privalo su pasiūlymu pateikti laisvos formos raštą dėl PVM netaikymo pagrindo. 
	

	Pasiūlymo priedai ir konfidenciali informacija:
	
	
	
	

	Eil. Nr.
	Dokumento pavadinimas
	Lapų skaičius
	Dokumentas yra konfidencialus?
Taip / Ne
	Konfidencialios informacijos pagrindimas

	1.
	 
	 
	 
	 

	2.
	 
	 
	 
	 

	Tiekėjas privalo nurodyti, ar jo pasiūlyme yra konfidencialios informacijos, ir kuri pasiūlyme nurodyta informacija yra konfidenciali. Visas tiekėjo pasiūlymas negali būti laikomas konfidencialia informacija.
Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Tiekėjas sprendimus dėl jo pasiūlyme esančios konfidencialios informacijos turi priimti  vadovaujantis Viešųjų pirkimų įstatymo 20 str. 2 d.

	Numatomi pasitekti subtiekėjai (jei numatoma):
	
	
	
	
	

	Eil. Nr.
	Subtiekėjo pavadinimas
	Subtiekėjo kodas
	Perduodama veikla (apibūdinimas, vertė EUR)

	1.
	 
	 
	 

	2.
	 
	 
	 



